CELEX: 32006R1049
Language: lt
Date: 2006-07-10 00:00:00
Title: 2006 m. liepos 10 d.  Komisijos reglamentas (EB) Nr. 1049/2006, dėl tam tikrų prekių klasifikavimo Kombinuotojoje nomenklatūroje

11.7.2006   
            
            
               LT
            
            
               Europos Sąjungos oficialusis leidinys
            
            
               L 188/5
            
         
      KOMISIJOS REGLAMENTAS (EB) Nr. 1049/2006
   2006 m. liepos 10 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodą, nurodytą 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių išduota privalomąja tarifine informacija apie prekių klasifikavimą Kombinuotojoje nomenklatūroje, neatitinkančia šio reglamento nuostatų, jos turėtojas galėtų remtis dar tris mėnesius vadovaudamasis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius vadovaujantis Reglamento (EEB) Nr. 2913/92 12 straipsnio 6 dalies nuostatomis.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. liepos 10 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1 Reglamentas su paskutiniais pakeitimais, padarytais Komisijos reglamentu (EB) Nr. 949/2006 (OL L 174, 2006 6 28, p. 3).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 648/2005 (OL L 117, 2005 5 4, p. 13).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Produktas, pagamintas iš kartu sujungtų dviejų tuščiavidurių pusrutulio formos vaflių, įdarytų pienišku kremu, kurio sudėtyje nėra kakavos, o jo viduje įdėtas migdolas. Išorinė produkto pusė padengta baltu glaistu, daugiausia sudarytu iš cukraus, augalinio aliejaus, nugriebto pieno ir kokosų pieno. Glaistas padengtas tarkuotais kokosais.
                              Produktas yra rutulio, kurio skersmuo apie 2,5 cm, pavidalo. Keptų vaflių, kurių nesimato iš išorės, storis apie 2 mm.
                           
                        
               
                  1704 90 99
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 1704, 1704 90 ir 1704 99 90 atitinkančiais prekių aprašymais.
                  Nors produktas pagamintas naudojant rutulio formos keptus vaflius, jis turi konditerijos gaminių iš cukraus, priskiriamų 1704 pozicijai, savybes, o produkto patvarumas nepriklauso vien tik nuo vaflių.
                  Vafliai klasifikuotini kaip 1905 pozicijos prekės tik tada, kai jie turi kepinių savybių. 1905 pozicijai priskiriamiems tešlainiams ir pyragaičiams maksimalus įdaro kiekis nenustatytas. Tačiau vaflis nenulemia esminių produkto savybių, jis tik suteikia gaminiui formą ir atskiria įdarą nuo glaisto. Todėl produktas nepriskirtinas 1905 pozicijai.
               
            
                  
                              2.
                           
                           
                              Produktas, pagamintas iš kartu sujungtų dviejų tuščiavidurių pusrutulio formos vaflių, įdarytų nugos kremu su centre esančiu branduoliu, kurio sudėtyje yra kakavos ir lazdyno riešutas. Jo išorinė pusė visiškai padengta šokoladu ir skaldytais lazdynų riešutais.
                              Produktas yra rutulio, kurio skersmuo apie 3 cm, pavidalo. Keptų vaflių, kurių nesimato iš išorės, storis apie 2 mm.
                           
                        
               
                  1806 90 19
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 17 skirsnio 1 pastabos a punktu, 18 skirsnio 2 pastaba bei KN kodus 1806, 1806 90, ir 1806 90 19 atitinkančiais prekių aprašymais.
                  Nors produktas pagamintas naudojant rutulio pavidalo keptus vaflius, jis turi įdarytų šokolado produktų, priskiriamų 1806 pozicijai, savybių (Kombinuotosios nomenklatūros paaiškinimų 1806 90 11 ir 1806 90 19 subpozicijų paaiškinimai), o produkto patvarumas nepriklauso vien tik nuo vaflių.
                  Vafliai klasifikuotini kaip 1905 pozicijos prekės tik tada, kai jie turi kepinių savybių. 1905 pozicijai priskiriamiems tešlainiams ir pyragaičiams maksimalus įdaro kiekis nenustatytas. Tačiau vaflis nenulemia esminių produkto savybių, nes jis tik suteikia gaminiui formą ir atskiria įdarą nuo glaisto. Todėl produktas nepriskirtinas 1905 pozicijai.